ועדת הכספים, כנסת 20, פרוטוקול מספר 812, 2017-09-11 13:45

משה גפני: אנחנו מקדימים את סעיף 7 בסדר היום.

משה גפני: מי מציג אותו?

<קרן רבי: אנחנו.

משה גפני: משרד המשפטים?

<קרן רבי: כן.

משה גפני: למה?

<קרן רבי: מי אמור להציג אם לא משרד המשפטים?

משה גפני: משרד הביטחון - - -

<קריאה: אני ממשרד הביטחון, אבל תציגו ונגיב.

<קרן רבי: שמי קרן רבי, ראש מינהלת היחידות המקצועיות וסמנכ"לית השירות במשרד המשפטים.

<קרן רבי: הגענו לכאן כדי לאפשר הטבה כספית, הנחה באגרות רישוי, אגרות רישום לבחינות ואגרות נוספות במקצועות שמנית.

<קרן רבי: אנחנו מדברים על הפחתה של 50% לחיילי מילואים שהם בעצם לקוחות המשרד.

<קרן רבי: מבחינת העלות התקציבית למשרד אנחנו מדברים על כמיליון וחצי, וזה אמור לייצר הטבה לכ-3,500 חיילי מילואים פעילים.

משה גפני: אתם נותנים הנחה של 50% באגרות של מה למשל?

<קרן רבי: אגרת רישוי שנתית, לדוגמה, של נוטריון, של רואה חשבון, של חוקר.

<שגית אפיק: זה אגרות של משרד המשפטים.

משה גפני: אז למה זה לא בתקנות ההן?

משה גפני: - - -

<קריאה: רישוי ורישום לבחינה - - -

משה גפני: אם אני חייל מילואים, אני מקבל 50% הנחה?

<קרן רבי: כן.

משה גפני: כמה עולה רישיון של עורך-דין, למשל?

<קרן רבי: עורך-דין, זה לא אצלנו.

משה גפני: נוטריון יש.

משה גפני: כמה זה?

<אסף נועם: אני אסף נועם, מהלשכה המשפטית במשרד המשפטים.

<אסף נועם: אגרה שנתית של רואה חשבון, אחרי הפחתה שנעשתה כאן בוועדה, היא 568 שקלים.

משה גפני: אז חייל המילואים, אם אנחנו נשאיר את התקנות האלה, ישלם 50%?

<אסף נועם: נכון.

משה גפני: מה עוד?

<אסף נועם: לגבי רואי חשבון, שזה המסה העיקרית כאן, זה קרוב ל-2,000 חיילי מילואים פעילים שהם רואי חשבון, זה כל האגרות, זה אגרת התמחות, אגרת בחינות, יש להם 15 בחינות - - -

משה גפני: תגיד בכמה כסף מדובר?

<אסף נועם: אגרה לכל אחת מהבחינות הסופיות – יש חמש בחינות סופיות ומי שעושה עוד שנת השלמה, נשארו לו - - -

משה גפני: כמה כסף?

<אסף נועם: 771 שקלים לכל בחינה.

<אסף נועם: יש אגרה שהיא בעצם אגרת פטור מבחינות.

<אסף נועם: מי שבא עם תואר ממוסד להשכלה גבוהה לשנת השלמה, אז הוא צריך לבקש פטור מהבחינות - - -

משה גפני: אז הוא משלם אגרה?

משה גפני: תגיד לי, אתם החלקתם על השכל?

משה גפני: למה?

משה גפני: אם אני רוצה פטור, למה אני צריך לשלם אגרה?

<אסף נועם: זה בעצם סט של אגרות, משנת 1955, אבל מהותית, חוץ מהסיבה ההיסטורית - - -

משה גפני: אנחנו נאשר את התקנות האלה.

משה גפני: על כמה כסף מדובר?

<קרן רבי: מדובר במיליון וחצי שקלים.

משה גפני: ואנחנו נוסיף בתקנות שמי שבא לבקש פטור בגלל שיש לו פטור, הוא לא יהיה חייב באגרה.

<קריאה: בלי קשר למילואים.

משה גפני: בלי קשר למילואים.

<אסף נועם: אדוני היו"ר, קודם כל צריך להבהיר שיש הצדקות לאגרות בקשר לפטור - - -

משה גפני: מי שיש לו פטור מבחינה, מה פתאום הוא צריך לשלם?

משה גפני: הם נמצאים בימי המנדט.

<קריאה: אני מבקש שזה יירשם לזכותם של חיילי המילואים, שהתגלתה פה ביורוקרטיה ושאפשר להוזיל משהו לכל אזרחי המדינה.

משה גפני: בסדר, בסדר.

משה גפני: הבעיה שלנו היא שאנחנו מגלים את זה כל הזמן.

משה גפני: שלמה המלך אמר, יוסיף דעת יוסיף מכאוב.

משה גפני: פתאום התברר שלוקחים ממך אגרה, לא חשוב, גם אם אתה חייל מילואים, על פטור.

משה גפני: מה הפקיד עושה?

<קרן רבי: יש - - -

משה גפני: יש, בסדר, אז תתרמו לו.

<קרן רבי: הגשת הבקשה לפטור מחייבת בדיקה.

<קרן רבי: אנחנו בודקים - - -

משה גפני: הוא מביא את התעודה.

<אסף נועם: לא, הנושא הזה לא כל-כך פשוט כי לפעמים מביאים תעודות מחו"ל, ונעשית בדיקה - - -

משה גפני: אבל על בחינה אתם לוקחים 750 שקל?

<אסף נועם: 771 שקלים.

משה גפני: אז מהכסף הזה תממנו גם את הבדיקה הזאת של הפטור.

<אסף נועם: אנחנו מציעים, למען הסדר הטוב, שזה יעבור בדיקה נוספת.

<אסף נועם: זה כמובן צריך גם אישור של ועדת האגרות הבין-משרדית.

<קריאה: יש ועדה כזאת?

<אסף נועם: ושל שר האוצר.

<שגית אפיק: אז אפשר לחכות.

<שגית אפיק: שיבדקו את זה.

<דרור יוסף: התקנות האלה עברו את אישור אגף תקציבים ואת שר האוצר, ופה זה בעצם התחנה האחרונה לאישור שלהן.

<דרור יוסף: אם אתם רוצים דיון בנושא הזה - - -

<שגית אפיק: מתי הבחינה הקרובה של רואי החשבון?

<אסף נועם: יש להם בעצם שתי בחינות עיקריות סופיות.

<אסף נועם: עכשיו ממש לאחרונה, לפני חודש, היו המועדים האחרונים.

<אסף נועם: בעוד חצי שנה יהיו המועדים הבאים.

<שגית אפיק: זאת אומרת.

<שגית אפיק: זה פוספס.

<שגית אפיק: זה יחול בערך בעוד חצי שנה?

<אסף נועם: כן, אבל התחילה היא מה-1 בינואר - - -

<שגית אפיק: אתם מבקשים את זה רטרואקטיבית.

משה גפני: טוב, תקריאו.

<פנחס שכטר: מה בנוגע למספרים של בעלי מקצועות אחרים, כמו חוקרים פרטיים?

<פנחס שכטר: אני מייצג אותן כאן.

<אסף נועם: המספרים יחסית זניחים.

<אסף נועם: אנחנו ראינו שחוקרים פרטיים ושומרים זה בערך 200 זכאים.

<אסף נועם: נוטריונים זה 210 ורואי חשבון זה קרוב ל - - -

משה גפני: כמה כסף זה לחוקרים פרטיים?

<פנחס שכטר: זה 519 שקלים לחוקר ו-1,300 למשרד.

<פנחס שכטר: 1,700 עוסקים במקצוע, פחות או יותר, נכון לנתונים שלפני שנתיים.

<פנחס שכטר: ואני רוצה להסב את תשומת לבך לעיוות שמצריך תיקון.

<פנחס שכטר: 400 מאתנו משלמים כפל רישיונות, קרי: רישיון חוקר פרטי ורישיון ניהול משרד חקירות שמקבל מי שעבר את חמש השנים הראשונות.

<פנחס שכטר: אני רוצה להסב את תשומת לבכם לאפשרות שיש כאן עיוות שמצריך תיקון.

משה גפני: למה זה?

<אסף נועם: המקור הוא היסטורי.

<אסף נועם: אפשר לקרוא לזה: כפל - - -

<פנחס שכטר: המקור הוא היסטורי, העיוות הוא דומיננטי כרגע.

משה גפני: יש לנו שתי בעיות.

משה גפני: בעיה אחת, של הפטור, שבן-אדם בא עם תעודה והוא צריך לקבל פטור מבחינה, ויש לנו את המקרה של החוקרים הפרטיים, שהם צריכים לשלם פעמיים.

משה גפני: פעם אחת הם משלמים על הרישיון של חוקר פרטי, ופעם שנייה על ניהול המשרד אחרי חמש שנים.

משה גפני: נכון?

<פנחס שכטר: אמת לאמתה.

משה גפני: יש עוד בעיות?

<פנחס שכטר: כ-450 כאלה סובלים מזה.

<פנחס שכטר: זה המספר.

<שגית אפיק: איך בחרתם את האגרות האלה?

<שגית אפיק: אין עוד אגרות אחרות שחלות ביחס לחיילי מילואים?

<קרן רבי: אלה בעלי המקצוע שמשרד המשפטים מסדיר - - -

<שגית אפיק: עורכי-דין אתם לא מסדירים?

<אסף נועם: עורכי-דין זה בכללי לשכת עורכי-הדין.

<אסף נועם: זה לא בסמכות שרת המשפטים.

<שגית אפיק: זאת אומרת, כל בעלי המקצוע האלה הם תחת הסדרה ותשלום האגרות הוא למשרד המשפטים.

<אסף נועם: כן, יש עוד מקצועות שמגיעים לוועדות אחרות.

<אסף נועם: למשל, מתווכים במקרקעין, שמאי מקרקעין, אלה אגרות שנוגעות לוועדת הכספים.

<שגית אפיק: וגם להם נותנים הטבה לחיילי מילואים?

<אסף נועם: כן, וההנחה היא גם 50%.

<אסף נועם: ההנחה הזאת נקבעה בהתאם להנחות נוספות שנקבעו בין השאר בתקנות הדרכונים, וגם הנוסח זהה פחות או יותר, אבל מדובר בעצם על ממשק אוטומטי של העברת המידע ממשרד הביטחון.

<יונת ריין ספיר: לי חשוב להגיד משהו.

<יונת ריין ספיר: קודם כל, זה על-פי החלטת ממשלה - - -

משה גפני: זה לא אומר לנו שום דבר.

<יונת ריין ספיר: אבל זה מאוד חשוב לציין מכיוון שהם צריכים לתת דין וחשבון - - -

משה גפני: לא הייתם מביאים את זה בלי החלטת ממשלה.

<יונת ריין ספיר: וחשוב לי לציין שהם נדרשו לבחון את זה בדברים אחרים - - -

משה גפני: צריך לבחון את זה עכשיו יותר.

משה גפני: אם הממשלה החליטה, צריך לבחון את זה עוד פעם.

<יונת ריין ספיר: לא, לא בגלל זה.

<יונת ריין ספיר: לא לגבי מקצועות, אלא לגבי הנחות ברישום משכנתא וכולי.

<יונת ריין ספיר: חשוב להדגיש שזה על פני ההחלטה הזאת.

<יונת ריין ספיר: אחרת ימשיכו לרדוף אותם בכל הדוחות של משרד ראש הממשלה - - - זה לפרוטוקול.

משה גפני: מתי תוכלו לתת לי תשובה על שתי השאלות האלה?

משה גפני: אם אתם מסכימים להוריד את האגרה על פטור מבחינה, ולהוריד תשלום אחד של החוקרים הפרטיים?

משה גפני: מתי תוכלו לתת לנו תשובה?

<קרן רבי: נצטרך לשקול את זה ולהבין את המשמעויות מבחינת משרד המשפטים.

<קרן רבי: צריך לבחון את זה.

משה גפני: כמה זמן?

<קרן רבי: אני חושבת שעניין של חודש-חודשיים.

משה גפני: חודשיים?

משה גפני: אני בחודשיים מפיל ממשלה.

<קרן רבי: כי אנחנו בתקופת חגים.

משה גפני: בסדר.

משה גפני: תקריאו, בבקשה.

<אסף נועם: "תקנות רואי חשבון (תיקון), התשע"ז-2017

<שגית אפיק: אין בעיה עם העברת הפרטים באופן ממוחשב ממשרד הביטחון למשרד המשפטים?

<שגית אפיק: זה מתבצע?

<אסף נועם: כפי שאמרתי, זה קורה גם במשרד התחבורה, גם במשרד הפנים, וזה הנוסח הקבוע.

משה גפני: תקנות הנוטריונים.

<אסף נועם: "תקנות הנוטריונים (אגרות נוטריון) (תיקון), התשע"ז-2017

משה גפני: הלאה.

<אסף נועם: "תקנות חוקרים פרטיים ושירותי שמירה (אגרות רישיון) (מס' 2) (תיקון), התשע"ז-2017

<שגית אפיק: למה כאן זה רבע?

<אסף נועם: כאן זה רבע פשוט מבחינת ניסוח כי האגרות השנתיות קבועות כמחצית מסכום אגרות קבלת הרישיון.

<אסף נועם: לכן זה רבע.

<אסף נועם: ההנחה לא חלה על כלה אגרות של חוקרים פרטיים, בעצם רק על חוקרים פרטיים שהם לא תאגידים.

<אסף נועם: ברגע שזה תאגיד לחקירות פרטיות, זו ישות משפטית נפרדת ולכן האגרה שהיא 2,600 שקלים תישאר כפי שהיא.

משה גפני: יש לנו ברואי החשבון את הבקשה שלא יצטרכו לשלם ברגע שהוא מבקש פטור.

משה גפני: זה נראה כאילו סוחטים מאנשים.

משה גפני: זה גם פגיעה בחיילי מילואים מכיוון שגם חייל מילואים שמגיע והוא מקבל 50% הנחה, מקבל על כלום, על דבר שהוא רק פטור, לא מעבר לזה.

משה גפני: לגבי הנוטריונים – אין בעיה, לא התגלתה בעיה.

משה גפני: בטח שיש, אבל לא התגלתה.

משה גפני: בתקנות חוקרים פרטיים התגלתה בעיה.

משה גפני: צריך לשלם כפול, צריך לשלם פעמיים.

משה גפני: אני לא מבין את ההיגיון בדבר הזה, ולכן אני מבקש את הבדיקה שלכם.

משה גפני: ואם אפשר, לחזור עם תשובה על שני הדברים האלה.

<אסף נועם: נעשה בדיקה.

<אסף נועם: הנושא הזה עלה, ויש שונות, למשל בפיקוח - - - אבל בכל זאת נעשה את הבדיקות.

משה גפני: אני מבקש תשובה, תשובה שתניח את דעתנו שזה באמת מוצדק לקחת פעמיים.

משה גפני: אני חושב שזה לא מוצדק.

משה גפני: אמרתם בעצמכם שמדובר בתקנות ובאגרות שהיו בשנת 1955.

משה גפני: מאז העולם השתנה וזה כבר לא אותו דבר, ויש מחשבים.

משה גפני: לראות אם מגיע לו פטור או לא מגיע לו פטור, זה דבר שהרבה יותר קל ממה שהיה בעבר, ולכן אנחנו מבקשים שזה יהיה בחינם.

משה גפני: אנחנו נצביע.

משה גפני: תקנות רואי חשבון (תיקון), התשע"ז-2017.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו.

משה גפני: אני מגיש רביזיה מכיוון שהתקנות נכנסות לתוקף ב-1 בינואר 2018.

משה גפני: אני מבקש רביזיה ותוך חודש אני רוצה תשובה.

משה גפני: אחרי החגים אני רוצה תשובה.

משה גפני: אם התשובה היא שלילית, תנמקו למה, שנשתכנע שזו תמונת המצב.

משה גפני: אם התשובה היא לא שלילית, והיא כנראה לא שלילית.

משה גפני: צריך שם פקיד או פקידה שיש להם אומץ ויגידו שצריך לפטור אותם מזה.

משה גפני: אז זה בסדר, אני אבטל את זה ואנחנו נוסיף את זה לגבי התקנות הקיימות.

משה גפני: עם תקנות הנוטריונים אין בעיה.

משה גפני: תקנות הנוטריונים (אגרות נוטריון) (תיקון), התשע"ז-2017.

משה גפני: מי בעד?

משה גפני: מי נגד?

משה גפני: בעד – פה אחד

משה גפני: התקנות אושרו.

משה גפני: תקנות חוקרים פרטיים ושירותי שמירה (אגרות רישיון) (מס' 2) (תיקון), התשע"ז-2017.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: כמו לגבי החוקרים הפרטיים, אני מגיש רביזיה.

<טמיר כהן: על הנוטריונים לא הגשת.

משה גפני: על הנוטריונים לא הגשתי בגלל שלא מצאנו.

משה גפני: אני מגיש על זה.

משה גפני: אנחנו בדין ודברים עם משרד המשפטים.

משה גפני: היו פה כבר כמה דיונים על אגרות.

משה גפני: אנחנו לא מבינים את ההתנהלות הזאת, התנהלות אנכרוניסטית של מה שהיה פעם, עם אגרות מיותרות לחלוטין.

משה גפני: חלק שינינו, חלק לא שינינו, כבר לא היתה ברירה.

משה גפני: אבל זה לא בסדר, בן-אדם משלם למדינה, הוא משלם אגרה, הוא צריך לדעת על מה ולמה.

משה גפני: תודה רבה לכם.

משה גפני: הישיבה נעולה.